ai4bharat/Pralekha huggingface dataset:
وزارت دفاع
بھارتی بحریہ بالا سور میں سمندری طوفان سے متاثرہ علاقوں میں اپنی امدادی اور ریلیف کار روائیاں جاری رکھے ہوئے ہے
نئی دہلی ، 28 مئی، 2021 : بحریہ کی آفات کے دوران ریلیف فراہم کرنے والی ٹیم کو بالا سور ضلع میں صدر بلاک کے مقام پر پارکھی گاؤں کے آس پاس کے علاقے میں ریلیف اور امدادی کارروائیاں انجام دینے کی غرض سے 27 مئی 2021 کو تعنات کیا گیاہے۔ یہ علاقہ پانی بھرنے کی وجہ سے سب سے زیادہ متاثر ہوا ہے۔
بحریہ کی ایچ اے ڈی آر ٹیم نے صدر بلاک کے مقام پر پارکھی گاؤں کے سمندری طوفان سے متاثر ہ افراد کو پناہ فراہم کرنے کی غرض سے قائم کئے گئے کثیرالمقاصد کیمپ میں ایک برادری کا کچن بنایا ہے اور ٹیم اس کا کام کاج بھی چلا رہی ہے۔ پاریکھی گاؤں کی بدھ گڑیا، نندا چک ، اور بول بینی کالونیوں کے 700 سے زیادہ ماہی گیروں کے لئے کھانا تیار کر کے ان میں تقسیم کیا جا رہا ہے۔ برادری کا کچن بہت کامیاب ثابت ہوا ہے اور اس کی بدولت طوفان سے متاثرہ افراد کو ضروری تعاون فراہم کیا جا رہا ہے۔ ان ماہی گیروں نے قدرتی آفت کے دوران بروقت مدد فراہم کرنے کے لئے تشکر کا اظہار کیا ہے۔
بحریہ کی ایک اور امدادی ٹیم کا 28 مئی 2021 کو تالاساری  پہنچنے کا پروگرام ہے جہاں وہ تالا ساری، بھوگ رائی ، چندرامنی اور ان چندی گاؤں کے طوفان سے متاثرہ علاقوں میں امدادی اور ریلیف کا سامان تقسیم کرے گی ۔
اس ٹیم نے بالا سور کے مقام پر طوفان کے سبب گرے ہوئے پیڑوں کو کاٹنے اور بعض سڑکوں کو ٹریفک کے لئے کھولنے کی غرض سے صفائی کا کام بھی انجام دیا ہے۔ بحریہ کے چار جہاز امدادی سازو سامان لے کر پہلے ہی لنگر اندازی کی جگہ دھامرا پہنچ چکے ہیں جہاں سے وہ بھدرک ضلع کے عوام کو امدادی سامان فراہم کریں گے۔ بالاسور ضلع میں جاری کوششوں میں اضافے کے مقصدسے بحری جہازوں پر تعینات ہیلی کاپٹروں کا استعمال بھی کیا جا رہا ہے۔ انہوں نے متاثرہ لوگوں میں تقسیم کے لئے ریلیف ٹیم کو تیار کھانے کے 100 پیکیٹ اور خشک کھانے کے 300 پیکیٹس دستیاب کرائے ہیں ۔
-----------------------
ش ح۔ع م ۔ر ب
U NO:4912
(Visitor Counter : 92
وزارات ثقافت
سیاحت و ثقافت کے مرکزی وزیر مملکت  جناب پرہلاد سنگھ پٹیل نے " لائف اِن منی ایچر " پروجیکٹ کا ورچوول طور پر آغاز کیا
نئی لّی ، 22 اکتوبر / سیاحت و ثقافت کے وزیر مملکت  جنا ب پرہلاد سنگھ پٹیل نے آج " لائف اِن مِنی ایچر " پروجیکٹ کو ورچوول طور پر شروع کیا ، جو ثقافت کی وزارت کے تحت نئی دلّی کے نیشنل میوزیم اور گوگل آرٹس اینڈ کلچر کے درمیان ایک مشترکہ پروجیکٹ ہے ۔
پروجیکٹ کا آغاز کرتے ہوئے جناب پرہلاد سنگھ پٹیل نے وزیر اعظم کے ڈجیٹل انڈیا اقدام اور بھارت کی وراثت کے تحفظ میں ٹیکنا لوجی کے رول کی اہمیت کو اجاگر کیا ۔ انہوں نے ٹیکنا لوجی کے سیکٹر میں گوگل کی قیادت اور مختلف اختراعات پر ، اُس کی توجہ کی ستائش کرتے ہوئے کہا کہ گوگل سماجی تفویض اختیارات اور شمولیت کو بھارت میں فروغ دینے کے لئے پوری طرح عہد بستہ ہے ۔
وزیر موصوف نے کہا کہ آج سے نئی دلّی کے نیشنل میوزیم کی سینکڑوں منی ایچر تصاویر / فن پاروں کو گوگل آرٹ اینڈ کلچر کے ذریعے پوری دنیا میں آن لائن دیکھا جا سکے گا اور یہ ایک نیا پروجیکٹ ہے ، جس کا عنوان ہے ، " لائف اِن منی ایچر " ۔ اس پروجیکٹ میں مختلف ٹیکنا لوجی کا استعمال کیا گیا ہے تاکہ فن پاروں کو ایک نئے طور پر پیش کیا جا سکے ۔
گوگل آرٹس اینڈ کلچر ایپ پر شائقین آن لائن منی ایچرس کو دیکھ سکیں گے اور ان کی اصل قد و قامت کی تصویر کے علاوہ ، ان کو بڑے سائز میں بھی دیکھ سکیں گے ۔ ان فن پاروں کو پانچ آفاقی موضوعات میں پیش کیا گیا ہے ، جن میں انسان کے فطرت کے ساتھ تعلق ، محبت ، جشن ، عقیدت اور اقتدار شامل ہیں ۔
اس لانچ کی ایک اور خصوصیت مشین لرننگ پر مبنی ایلگو ریدھم ہے ، جسے پینٹنگس کو آن لائن لانے میں استعمال کیا گیا ہے تاکہ اس کے شائقین مصنوعات ذہانت کے ذریعے منی ایچر کی بہترین خصوصیات کا نظارہ کر سکیں ۔ انتہائی چھوٹی پینٹگس کو میگنی فائی منی ایچر کے نام سے پیش کیا گیا ہے ، جنہیں آن لائن دیکھنے والے شائقین کو نیا احساس پیدا ہوگا ۔
لائف اِن منی ایچر کو استعمال کرنے والے نیشنل میوزیم کے منی ایچر کلیکشن کو دیکھ سکیں گے ، جن میں عالمی سطح پر معروف رامائن ، رائل ساگا ، پہاڑی طرز کی پینٹنگس شامل ہیں ، جو پہلے کبھی نہیں دیکھی گئی ہوں گی اور شائقین g.co/LifeInMiniatureپر کلک کرکے ، اِن کی غیر معمولی تفصیلات کے ساتھ دیکھا جا سکے گا ۔ یہ پروجیکٹ نیشنل میوزیم اور گوگل آرٹ اینڈ کلچر کے اشتراک کو مزید تقویت دے گا ۔ یہ ساجھیداری 2011 ء میں شروع ہوئی تھی ۔ گوگل میں مزید پڑھنے کے لئے بلاگ پوسٹ دیکھیں ۔
شمال مشرقی ریاستوں کی ترقی کی وزارت
میگھالیہ کے وزیراعلیٰ جناب کونراڈ سنگما نے نئی دہلی میں شمال مشرقی خطے کی ترقی کے مرکز ی وزیرڈاکٹرجتیندرسنگھ سے نئی دہلی میں ملاقات کی اور مختلف مرکزی اسکیموں کی پیش رفت پرتبادلہ خیال کیا
نئی دہلی ،10ستمبر : میگھالیہ کے وزیراعلیٰ جناب کونراڈ سنگمانے نائب وزیراعلیٰ پریسٹون ٹنسانگ اور سینیئر وزیروں کی ایک ٹیم کے ساتھ آج شمال مشرقی خطے کی ترقی کے مرکز ی وزیرڈاکٹرجتیندرسنگھ سے ملاقات کی اور ریاست میں مرکزی فنڈ سے چلنے والے مختلف پروجیکٹوں کی پیش رفت پرتبادلہ خیال کیا۔
ڈاکٹرجتیندرسنگھ نے جناب سنگمااور ان کی ٹیم کو بتایاکہ مودی حکومت شمال مشرقی خطے کوسب سے زیادہ ترجیح دیتی ہے اورمیگھالیہ کو اس کے خطے کے فنڈ دیئے جارہے ہیں اورنئے پروجیکٹوں کو منظوری دی جارہی ہے ۔ انھوں نے اس بات کو دوہرایاکہ لاک ڈاون شروع ہونے سے پہلے انھوں نے جس شمال مشرقی ریاست کادورہ کیاتھا وہ میگھالیہ ہی تھی ۔
ڈاکٹرجتیندرسنگھ نے وزیراعلیٰ کو یہ بات بتائی کہ ان کی درخواست پرریاستی حکومت کے ذریعہ تجویز کردہ پروجیکٹوں کا ترجیح کی بنیاد پرتعین کیاجارہاہے ۔
انھوں نے کہاکہ شمال مشرقی خطے کی ترقی کی وزارت جل ابھیان کے تحت ہرگھرمیں نل کے ذریعہ صاف پانی فراہم کرنے کے ہدف کو حاصل کرنے کے لئے جل شکتی کی وزارت کے ساتھ قریبی تعاون کررہی ہے ۔
جناب سنگمانے ڈاکٹرجتیندرسنگھ کا شکریہ اداکیاکہ وہ ریاستی حکومت کے ذریعہ بھیجی گئی تجاویز کے لئے ہمیشہ مدد کرتے رہے ہیں ۔ انھوں نے ریاست میں جاری پروجیکٹوں کے لئے اضافی فنڈ کی منظوری کے لئے وزیرموصوف کی مداخلت کے لئے درخواست کی ۔
جناب سنگمانے وزیروں کے اپنی ٹیم کے ساتھ ڈاکٹرجتیندرسنگھ کو ایک میمورنڈم بھی پیش کیاجس میں اسے شیلانگ انٹرنیشنل سینٹرفارپرفارمنگ آرٹ اینڈ کلچر کی تعمیر کی خاطر این ایل سی پی آرکے تحت اضافی رقم منظورکرنے کی درخواست کی ۔
ڈاکٹرجتیندرسنگھ نے جناب سنگماکو یقین دلایاکہ وہ ان تجاویز کا تجزیہ کرائیں گے ۔ البتہ انھوں نے کہاکہ شمال مشرقی خطے کی ترقی کی وزارت اورشمال مشرقی کونسل میں رواں مالی سال کے لئے میگھالیہ کے لئے مختص فنڈ ریاست کو پہلے ہی دستیاب کرادیئے گئے ہیں ۔
ڈاکٹرجتیندرسنگھ نے شیلانگ ہوائی اڈے کو جدیدبنانے کے معاملے پربھی وزیراعلیٰ کے ساتھ تبادلہ خیال کیا۔ انھوں نے کہاکہ یہ بات بہت اہم ہے کہ اس خوبصورت منظروالے علاقے کو سیاحتی امکانات کے لئے پوری طرح استعمال کیاجائے ۔
وزارت دفاع
افینڈکس-19 کا افتتاحی اجلاس 27 مارچ 2019 کو پونے میں ایک پُراثر تقریب کے ساتھ اختتام پذیر ہوا
نئی دہلی،27؍ مارچ،افریقہ – انڈیا فیلڈ ٹریننگ ایکسرسائز -2019  کا افتتاحی اجلاس 27 مارچ 2019 کو پونے کے آؤندھ ملیٹری اسٹیشن پر ایک پر اثر تقریب کے ساتھ اختتام پزیر ہوا۔ فوج کے سربراہ جنرل بپن راوت نے دیگر معززین کے ہمراہ اختتامی تقریب میں شرکت کی ، جن میں ہندوستانی فوج کے سینئر فوجی افسران اور 17 افریقی ملکوں کے نمائندے شامل تھے۔ ان ملکوں میں بینن ، بوتسوانہ ، مصر ، گھانہ ، کینیا ، ماریشش ، موزمبیق ، نامیبیا ، نائجر ، نائیجیریا ، سینیگل، جنوبی افریقہ ، سوڈان ، تنزانیہ ، یوگینڈا، زامبیا اور زمبابوے شامل ہیں۔
ہندوستانی دستے کی نمائندگی مراٹھا لائٹ اینفینٹری  نے کی۔ اختتامی مشق میں مختلف قسم کی سرگرمیاں دکھائی گئیں ، جن میں شہریوں کی حفاظت ایک لڑاکا دستے کی تعیناتی ، کاررواں کا تحفظ ، گشت اور بم کو ناکارہ کرنے جیسی سرگرمیاں شامل تھیں۔ ان سرگرمیوں کی مشق 10 روزہ فوجی مشقوں کے دوران کی گئی۔ فینڈیکس - 19 میں اس میں حصہ لینے والے ملکوں کی اس صلاحیت کا اظہار کیا گیا کہ وہ انسان دوستی کے کاموں میں ایک دوسرے کے ساتھ مل کر کام کرسکتے ہیں اور اقوام متحدہ کے عہد کے تحت فوج کی قیام امن کی کارروائیوں میں حصہ لے سکتے ہیں۔ اس فوجی مشق میں تین افریقی ملکوں یعنی جمہوریہ کانگو ، روانڈا اور موزمبیق نے مشاہدین کی حیثیت سے شرکت کی۔
اختتامی تقریب کے موقع پر آؤدھ ملیٹری اسٹیشن میں ہندوستان کے ایوان صنعت وتجارت کی فیڈریشن  کے تعاون سے ہتھیاروں کی نمائش کا اہتمام کیا گیا۔ جنرل بپن راوت اور دیگر سینئر فوجی افسروں نے 11 زمروں کے دیسی جانکاری سے تیار کئے گئے دفاعی سازو سامان کا معائنہ کیا ، جنہیں مختلف ایجنسیوں نے تیار کیا تھا۔ ان میں اسلحہ ساز فیکٹریاں ، دفاعی اور تحقیقی ترقیاتی تنظیم  سرکردہ پرائیویٹ کمپنیا ں شامل تھیں۔ ملک میں ہی تیار کئے گئے بعض جدید ترین اسلحہ نظام اور موٹر گاڑیوں کی بھی نمائش کی گئی تھی۔
اپنی اختتامی تقریب میں جنرل بپن راوت نے کہا کہ یہ مشق بڑی کامیاب رہی ہے کیونکہ شرکت کرنے والے تمام ملکوں کے فوجیوں نے بے عیب تربیتی مہارت اور باہمی تعاون کا مظاہرہ کیا ہے۔ انہوں نے فینڈیکس – 19 کے دوران زبردست جوش وخروش اور ولولے کا اظہار کرنے پر اس میں شرکت کرنے والے ملکوں کو مبارک باد دی۔ انہوں نے اختتامی تقریب کے بعد تقریب میں شرکت کرنے والے ملکوں کے فوجیوں اور ڈیفنس اتاشیوں سے بھی بات چیت کی۔
متعلقہ ملکوں کے فوجیوں کے درمیان سماجی بات چیت سے بہتر ذاتی تعلقات کو فروغ دینے اور جغرافیائی حدود سے پرے دوستی کے رشتوں کو مضبوط بنانے میں مدد ملے گی۔ یہ فوجی مشق اس میں شرکت کرنے والے ملکوں کے مابین امن ، خیر سگالی ، بین الاقوامی بھائی چارے اور اعتماد کی اقدار کو فروغ دینے میں مدد گار ثابت ہوگی۔
لفیٹیننٹ کرنل موہت ویشنو
پی آر او 
۰۰۰۰۰۰۰۰
U-1720
(Visitor Counter : 109
کانکنی کی وزارت
اپریل،دسمبر2021-22 کے دوران معدنیات کی پیدوار کے دوران مجموعی طور پر 16 فیصد کا اضافہ ظاہر کیا گیا ہے
میگنیسائیٹ سونا،کوئلہ،لگنائٹ ،بوکسائٹ اور کرومائٹ کی پیداوار میں خاطر خواہ اضافہ حاصل ہوا ہے
ماہ دسمبر 2021 کے لئے کان کنی اور پتھر نکالنے کے لحاظ سے معدنیاتی پیداوار  کی بنیاد پر ماہ دسمبر 2020 کے مقابلے میں 2.6 فیصد سے زائد یعنی 120.3 کے بقدر رہی ۔کان کنی کے بھارتی بیورو کے عارضی اعداد و شمار کے مطابق اپریل ،دسمبر 2021-22 کے لئے مجموعی نمو میں گذشتہ اسی برس کے مقابلے میں 16.0 فیصد کا اضافہ درج کیا گیا ۔
دسمبر 2021 میں اہم معدنیات کی پیداوار کی سطح اس طرح تھیں:کوئلہ748 لاکھ ٹن،لیگنائٹ 39 لاکھ ٹن، استعمال شدہ قدرتی گیس 2814 ملین کیوبک میٹر،خام پیٹرولیم 25 لاکھ ٹن،بوکسائٹ2492 ہزار ٹن،کرومائٹ384ہزار ٹن، تانبے کے ڈلے 10 ہزار ٹن ،سونا 106 کلو گرام، خام لوہا209 لاکھ ٹن، سیسے کے ڈلے28 ہزار ٹن،خام میگنیز273 ہزار ٹن،زنک کے ڈلے 126ہزار ٹن ،چونا پتھر 309 لاکھ ٹن،فاسفورائٹ 110 لاکھ ٹن ، میگنیسائٹ 11 ہزار ٹن اور ہیرے 17 کیرٹ۔
دسمبر 2021 کے دوران اہم معدنیات کی پیداوار میں دسمبر 2020 کے مقابلے مثبت شرح نمو کو ظاہر کیا گیا ہے۔ان معدنیات میں میگنیسائٹ ،سونا، بوکسائٹ،لگنائٹ ،استعمال شدہ قدرتی گیس، کوئلہ  اور کرومائٹ شامل ہیں۔ جن دیگر اہم معدنیات کی پیداوار میں منفی شرح نمو کو ظاہر کیا گیا ہے ان میں خام پیٹرولیم  زنک کے ڈلے، خام لوہا، خام میگنیز، چونا پتھر، تانبے کے ڈلے ، سیسے کے ڈلے ، فاسفورائٹ  اور ہیرے ۔
بھاری صنعتوں کی وزارت
ریاستی تحویل والی کمپنیوں کے حصص کی فروخت
نئیدہلی۔24؍جون۔ بھاری صنعتوں اور سرکاری دائرہ کار کی صنعتوں کے وزیر جناب اروند گنپت ساونت نے راجیہ سبھا میں ایک تحریری جواب میں بتایا ہے کہ سرمایہ کاری اور سرکاری اثاثوں کے انتظام سے متعلق محکمے  نے مطلع کیا ہے کہ حکومت نے ذیلی اداروں ، اکائیوں اور مشترکہ صنعتی اداروں سمیت 28 سی پی ایس ای اکائیوں سے کلیدی سرمایہ نکاسی کی تجویز کو اصولاً اپنی منظوری دے دی ہے۔ اس کے تحت حکومت ہند کی بیشتر حصص داری کی فروخت کی جائے گی اور انتظامی کنٹرول بھی منتقل ہوگا۔ اس کلیدی فروخت سے حاصل ہونے والی آمدنی کا انحصار، مختلف عناصر پر ہوگا جن میں منڈی کی صورتحال یعنی اصل فروخت کے وقت بازار کی صورتحال کیا ہے اس کابھی اہم کردار ہوگا۔
U-2578
(Visitor Counter : 32
امور صارفین، خوراک اور عوامی تقسیم کی وزارت
صارفین تحفظقانون 2020 میں ترمیم کی تجویز کا مقصد ای –کامرس میں غیر مناسب کاروباری عمل کی روک تھام کے لئے قانونی ڈھانچے کو مضبوط کرنا ہے:صارفین امور، غذا اور عوامی نظام تقسیم کے وزیر مملکت جناب اشونی کمار چوبے
صارفین تحفظقانون 2020 کو 23جولائی 2020ء کو نوٹیفائی کیا گیا تھا۔ای-کامرس میں غیر مناسب کاروباری عمل کی روک تھام کے لئے قانونی ڈھانچے کو مزید مضبوط بنانے کی غرض سے مرکزی سرکار نے مجوزہ ترمیم پرصلاح؍تبصرے؍مشورے طلب کئے ہیں، جسے صارفین امور کے محکمے کی ویب سائٹ پر ڈال دیا گیا ہے۔مجوزہ ترمیمات میں فلیش فروخت سے متعلق التزامات بھی شامل ہیں۔
یہ معلومات آج لوک سبھا میں صارفین امور، غذا اور عوامی تقسیم نظام کے زیر مملکت جناب اشونی کمار چوبے نےایک تحریری جواب میں دی۔
وزارت سیاحت
سیاحت کے وزیر پرہلاد سنگھ پٹیل نے برکس سیاحت کے وزراء کی میٹنگ میں ورچولی طور پر شرکت کی
مرکزی وزیر نے سیاحت کی صنعت کی موجودہ حالت میں تبادلہ خیال کیا اور بحران پر قابو پانے کے لئے کئے گئے اقدامات کا بھی جائزہ لیا
ثقافت اور سیاحت کے مرکزی وزیرمملکت جناب پرہلاد سنگھ پٹیل نے آج برکس ملکوں کے سیاحت کے وزراء کی میٹنگ میں ورچولی طور پر شرکت کی۔ میٹنگ میں برکس ممبر ملکوں کے سیاحت کے وزراء نے بھی شرکت کی۔
ورچولی میٹنگ کے دوران سیاحت کے وزیر جناب پرہلاد سنگھ پٹیل نے کہا کہ کووڈ-19 جیسی عالمی وباء نے تمام شعبوں کو یکساں طور پر متاثر کیا ہے۔ جن میں مختلف معاشی سرگرمیاں بھی شامل ہیں۔ انہوں نے عالمی سطح پر سیاحت کے شعبے کے لئے بہت سے چیلنجوں کے بارے میں ذکر کیا۔ ہندوستان بھی اسی طرح کے چیلنجوں کا سامنا کررہا ہے البتہ وزیراعظم جناب نریندر مودی کی مثالی اور جرتمندانہ قیادت کی وجہ سے ہندوستان عالمی وباء پرکامیابی سے قابو کرپایا ہے۔
جناب پیٹل نے کہا کہ سیاحت کی صنعت جی ڈی پی اور روزگار کے علاوہ ملک کی معیشت میں اہم خاطر خواہ تعاون دیتی ہے۔ اس کے علاوہ غیرملکی زرمبادلہ میں بھی اس کا ایک کلیدی رول ہے۔ انہوں نے کہا کہ سیاحت کا شعبہ سب سے زیادہ متاثر ہوا ہے اور حکومت ہند نے بہت سے معاشی پیکج کااعلان کیا ہے۔
انہوں نے مزید کہا کہ ہندوستانی سیاحت سفر اور مہمان نوازی کی صنعت انتہائی متنوع ہے۔ ملک میں بہت چھوٹی ، چھوٹی اوسط درجے کے علاوہ بڑی صنعتیں بھی ہے۔ ہمارے وزیراعظم نے ہندوستان کو آتم نربھر بنانے کے لئے ایک سوچ وضع کی ہے۔ جہاں بہت چھوٹی، چھوٹی اوسط درجے کی صنعتوں کے لئے مفت آٹو میٹک قرضے دستیاب کرائے گئے ہیں۔ تاکہ ہندوستان کے سیاحت کے شعبے سمیت معیشت کو پھر سے پٹری پر لایا جاسکے اور اسے بحران سے نکالا جاسکے۔
انہوں نے یہ بھی بتایا کہ ہندوستان آہستہ آہستہ اپنے مہمانوں کا خیر مقدم کررہا ہے۔ ہندوستان نے 18 ملکوں کے ساتھ ببل ارجنٹ مینٹ کئے ہیں۔ ہندوستان نے کاروبار کانفرنس ، روزگار، مطالیات، تحقیق اور طبی مقاصد کے لئے موجودہ ویزوں کو بحال کیا ہے میں عالمی سیاحت کے شعبے کے جلد احیاء کا منتظر ہوں۔ وزارت نے مہمان نوازی کی صنعت کے لئے حال ہی میں جائزے ، بیداری اور تربیت کے نظام ایک پہل شروع کی ہے جس کا نام ساتھی ہے۔
وزارت سیاحت
پنورا دھام کو وزارت سیاحت کی پرشاد اسکیم کے تحت شامل کیا گیا: جناب جی کشن ریڈی
بہار سرکار کی جانب سے موصول درخواست پر وزارت سیاحت نے پنورا دھام کو سودیش درشن اسکیم کے رامائن سرکٹ میں شامل کیا ہے۔ پنورا دھام مقام کو حال ہی میں سیاحت کی وزارت کی پرشاد اسکیم میں شامل کیا گیا ہے۔
بہار ریاست کے لئے سودیش درشن اسکیم کے تحت منظور پروجیکٹوں کی تفصیل اس طرح ہے:
- ویشالی - آرا-مساد- پٹنہ - راج گیر- پاوا پوری- چنپا پوری میں تیرتھنکر سرکٹ کا جین تھیم کے تحت فروغ 17-2016 میں منظوری لاگت 37.20 کروڑ روپے ۔ اب تک 26.11 کروڑ روپے جاری کئے جا چکے ہیں۔
- سلطان گنج - دھرم شالہ - دیو گھر کے روحانی سرکٹ کا روحانی موضوع کے تحت مربوط فروغ، 172016 میں منظوری، لاگت 44.76 کروڑ روپے۔ اب تک 42.52 کروڑ روپے جاری کئے جا چکے ہیں۔
- بدھسٹ سرکٹ کا فروغ ، بودھ گیا میں کنونشن سنٹر کی تعمیر کے لئے 17-2016 میں منظوری، 98.73 کروڑ روپے لاگت، 93.22 کروڑ روپے اب تک جایر کئے جا چکے ہیں۔
- گاندھی سرکٹ کا فروغ : بھیتی ہاروا - چندر ہیا -ترکولیا - دیہی تھیم کے تحت 18-2017 میں منظوری، 44.65 کروڑ روپے کی لاگت، اب تک 35.72 کروڑ روپے ادا کئے جا چکے ہیں۔
· روحانیت کی تھیم کے تحت مندار ہِل اور انگ پردیش میں مذہبی یاترا سرکٹ کا فروغ ، 18-2017 میں منظوری، 47.53 کروڑ روپے کی لاگت، اب تک جاری کی گئی رقم38.02 کروڑ روپے۔
یہ اطلاع سیاحت کے وزیر جناب جی کشن ریڈی نے آج راجیہ سبھا میں ایک تحریری جواب میں دی۔
وزارت خزانہ
مالی سال 23-2022کے لئے براہ راست ٹیکسوں کی وصولیابی  ، مرکزی بجٹ کے تخمینے سے 2.41لاکھ کروڑ روپے یعنی 16.97فیصد سے تجاوز کرگئی ہے
مالی سال 23-2022کے لئے براہ راست ٹیکسوں کی وصولیابی  نظرثانی شدہ تخمینے سے 0.69فیصد سے تجاوز کرگئی ہے
مالی سال 23-2022کے لئے براہ راست ٹیکسوں کی مجموعی وصولیابی  1968لاکھ کروڑروپے کے بقدر ہے ، جوکہ 20.33فیصد کا اضافہ ہے ۔
مالی مالی سال 23-2022کے لئےبراہ راست ٹیکسوں کی خالص وصولیابی  ،17.63فیصد کااضافہ درج کرتے ہوئے ، 16.61لاکھ کروڑروپے کے بقدرہوگئی ہے
مالی سال 23-2022میں مجموعی طورپر 307352کروڑروپے کے بقدر ریفنڈس جاری کئے گئے
مالی سال 23-2022کے لئے براہ راست ٹیکسوں کی وصولیابی سے متعلق عبوری اعدادوشمار سے ظاہرہوتاہے کہ گذشتہ مالی سال 22-2021میں 14.12کروڑروپے کی وصولیابی کے مقابلے اس سال خالص وصولیابیاں 16.61لاکھ کروڑروپے کے بقدر رہی ہیں ، جن سے 17.63فیصد کے اضافے کااظہارہوتاہے ۔
مالی سال 23-2022کے لئے مرکزی بجٹ میں براہ راست ٹیکس وصولیابی کے لئے بجٹ کے تخمینے  14.20لاکھ کروڑروپے کے بقدر مقررکئے گئے تھے ،جن پربعد میں نظرثانی کی گئی اورنظرثانی شدہ تخمینے  16.50لاکھ کروڑروپے کے بقدر مقررکئے گئے ۔ براہ رست ٹیکسوں کی عبوری وصولیابیاں  بجٹ تخمینے سے 16.97فیصد سے اورنظرثانی شدہ تخمینے  سے 0.69فیصد سے تجاوز کرگئی ہیں ۔
مالی سال 23-2022کے لئے براہ راست ٹیکسوں کی مجموعی وصولیابی  ، ، 19.68لاکھ کروڑروپے کے بقدر رہی ہیں ۔ اس طرح مالی سال 22-2021میں 16.36لاکھ کروڑروپے کے بقدرمجموعی وصولیابی کے مقابلے اس میں 20.33فیصد کااضافہ درج ہواہے ۔
مالی سال 23-2022میں کارپوریٹ ٹیکس کی مجموعی وصولیابی  ، 1004118کروڑروپے کے بقدررہی ہے اوراس طرح گزشتہ مالی سال میں 858849کروڑروپے کے بقدر کارپوریٹ ٹیکس کی مجموعی وصولیابی کے مقابلے ، اس میں 16.91فیصد کااضافہ ظاہرہوتاہے ۔
مالی سال 23-2022میں ذاتی آمدنی ٹیکس سے متعلق مجموعی وصولیابی  ۔  960764کروڑروپے کے بقدر رہی ہے ۔ اس طرح گزشتہ مالی سال کی 773389کروڑروپے کے بقدر ذاتی آمدنی ٹیکس سے متعلق مجموعی وصولیابی  سے یہ 24.23فیصد زیادہ ہے ۔
مالی سال 23-2022میں 307352کروڑروپے کے بقدر ریفنڈس جاری کئے گئے ہیں ۔ اس طرح مالی سال 22-2021میں جاری 223658کروڑروپے کے بقدر ریفنڈس کے مقابلے 37.42فیصد کااضافہ ظاہرہوتاہے ۔
ریلوے کی وزارت
ریلوے نے جنوب وسطی ریلوے کے لئے پہلی مرتبہ دو طویل فاصلے کی مال گاڑیوں ’ترشول‘ اور ’گروڈ‘کامیابی کے ساتھ چلائیں
صلاحیت میں کمی کا موثر حل فراہم کرنے کے لئے طویل فاصلہ کی ریل
بھیڑ بھاڑ والی راہوں پر راستے کی بچت، فوری آمدورفت وقت ، اہم سیکشنوں پر بہاؤ کی صلاحیت کو زیادہ سے زیادہ کرنا اور ڈرائیونگ عملے کی بچت کرنا اہم فائدہ میں شامل
نئی دہلی،10 اکتوبر 2021/ ہندستانی ریلوے نےجنوب وسطی ریلوے  پر پہلی مرتبہ دو طویل فاصلے کی مال گاڑیوں ’ترشول‘ اور ’گروڈ‘ کو کامیابی کےساتھ آپریٹ  کیا ہے۔ مال گاڑی کی عام بناوٹ سے دو گنا یاس کئی گنا بڑی، طویل فاصلے کی یہ ریل گاڑیاں اہم سیکشنوں میں صلاحیت کی کمی کے مسئلے کا ایک بہت ہی موثر حل فراہم کرتی ہیں۔
ترشول جنوب وسطی ریلوے کی پہلی لمبی دوری کی ریل گاڑی ہے جس میں تین مال گاڑیاں،یعنی 177 ویگن شامل ہیں۔ یہ ریل 7 اکتوبر 2021 کو وجے واڑہ بلاک کے کونڈا پلی اسٹیشن سے مشرقی ساحلی ریلوے کے لئے روانہ ہوئی تھی۔ ایس سی آر میں اس کے بعد 8 اکتوبر 2021 کو گنتکل ڈویژن کے رائے چور سے سکندر آباد ڈویژن کے منوگرو تک اسی طرح کے ایک اور ریل گاڑی کو روانہ کیا اور اسے گروڈ نام دیا گیا ہے۔ دونوں ہی معاملوں میں لمبی دوری کی ریل گاڑیوں میں خصوصی طور سے تھرمل پاور اسٹیشنوں کے لئے کوئلے کی ڈھلائی کے لئے خالی کھلے ویگن شامل تھے۔
ایس سی آر ہندستانی ریل پر پانچ اہم مال ڈھلائی والے ریلوے میں سے ایک ہے۔وشاکھاپٹنم-وجے واڑہ-گڈور-رینیگنڈا،بلار شاہ-قازی پیٹ-وجے واڑہ،قازی پیٹ سکندر آباد-واڈی، وجے واڑہ- گنٹور-گنتکل ڈویژن جیسے اہم راستوں پر ایس سی آر تھوک مال کی آمدورفت کو چلاتاہے۔ چونکہ اس کے زیادہ تر مال نقل و حمل کو ان اہم راستوں سے ہوکر گذر نا پڑتا ہے، اس لئے ایس سی آر کے لئے ان اہم سیکشنوں میں دستیاب بہاؤ/فلو کی صلاحیت کو زیادہ سے زیادہ کرنے کی ضرورت ہے۔
طویل فاصلے کی ان ریل گاڑیوں کے ذریعہ نقل و حمل میں بھیڑ بھاڑ والے راستوں کی بچت، فوری آمدورفت کا وقت، اہم سیکشنوں پر بہاؤ کی صلاحیت کو زیادہ سے زیادہ کرنا، عملے میں بچت کرنا ، جیسے فوائد شامل ہیں۔ ان اقدامات کے ذریعہ ہندستانی ریل اپنے مال بردار صارفین کو بہتر خدمت فراہم کرنے میں مدد کرتی ہے۔
ش ح۔ ش ت۔ج
Uno-9915
(Visitor Counter : 147
امور داخلہ کی وزارت
داخلہ اور امداد باہمی کےمرکزی وزیر امیت شاہ نے ‘اگنی پتھ یوجنا’ کے پہلے سال میں دو سال کی چھوٹ دے کر داخلے کی عمر 21 سال سے 23 سال کرنے کے ہمدردانہ فیصلہ لینے کے لیے وزیر اعظم نریندر مودی کا شکریہ ادا کیا
اس فیصلے سے نوجوانوں کی بڑی تعداد کو فائدہ پہنچے گا اور ‘اگنی پتھ یوجنا’کے ذریعے وہ قوم کی خدمت اور روشن مستقبل کی طرف بڑھیں گے
فوج میں بھرتی کا عمل گزشتہ دو سالوں سے کووِڈ-19 وبائی امراض کی وجہ سے متاثر ہوا تھا، اس کو ذہن میں رکھتے ہوئے مرکزی حکومت نے اگنی پتھ یوجنا کے تحت بھرتی کے پہلے سال میں دوسال کی چھوٹ دے کر داخلے کی زیادہ سے زیادہ عمر 21 سال سے بڑھا کر 23 سال کرنے کا فیصلہ کیا ہے
مرکزی وزیر داخلہ اور امداد باہمی کے مرکزی وزیر جناب امیت شاہ نے ‘اگنی پتھ یوجنا’ کے پہلے سال میں دو سال کی چھوٹ دے کر داخلے کی زیادہ سے زیادہ عمر کو 21 سال سے بڑھا کر 23 سال کرنے کا ہمدردانہ فیصلہ لینے کے لیے وزیر اعظم جناب نریندر مودی کا شکریہ ادا کیا ہے۔
مرکزی وزیر داخلہ نے اپنے ٹویٹس کے ذریعے کہا ہے کہ "فوجی میں بھرتی کا عمل گزشتہ دو سالوں سے کووڈ-19 وبائی امراض کی وجہ سے متاثر ہوا تھا، اس لیے وزیر اعظم جناب نریندر مودی نے اگنی پتھ اسکیم میں ان نوجوانوں کی فکر کرتے ہوئے پہلے سال عمر کی حد میں دوسال کی رعایت دے کر زیادہ سے زیادہ داخلے کی عمر 21 سال سے 23 سال کرنے کا ہمدردانہ فیصلہ کیا ہے۔
جناب امت شاہ نے کہا کہ‘‘ اس فیصلے سے نوجوانوں کی بڑی تعداد کو فائدہ پہنچے گا اور ‘اگنی پتھ یوجنا’ے ذریعے وہ قوم کی خدمت اور روشن مستقبل کی طرف بڑھیں گے۔ میں اس کے لیے جناب نریندر مودی کا تہہ دل سے شکریہ ادا کرتا ہوں۔’’
وزارت دفاع
فوجی اہلکاروں کے لئے آنریری کمیشن
نئی دہلی، 14 اگست 2020، ملک کے 74 ویں یوم آزادی۔ 2020کے موقع پر جن فوجی اہلکاروں کو آنریری کمیشن سے نوازا گیا ہے ان کی فہرست اس ای۔ میل کے ساتھ منسلک ہے۔
نوٹ:۔یوم آزادی2020 کے موقع پر جن امیدواروں کو آنریری کیپٹن اور آنریری لیفٹننٹ کا اعزاز بخشا گیا ان کی فہرست تیار کرنے میں ہر طرح کی احتیاط برتی گئی ہے۔ لیکن اس فہرست کو ہی آنریری کمیشن کا دعوی کرنے کے لئے ایک اتھارٹی نہ سمجھا جائے۔ آنریری کمیشن کے اعزاز سے متعلق حتمی اتھارٹی بھارت کا مسودہ گزٹ نوٹی فکیشن ہے جو کہ متعلقہ ریکارڈ ، دفاتر یا ہیڈ کوارٹر کمانڈ ز سے حاصل کیا جاسکتا ہے۔
Attached file
۔۔۔۔۔۔۔۔۔۔۔
م ن۔ ا گ۔ن ا۔

U- 4522
(Visitor Counter : 144
وزارت دفاع
میک ان انڈیا اسکیم کے تحت دفاعی سازوسامان کے پروجیکٹس
حکومت نے پچھلے کچھ سالوں میں 'میک ان انڈیا' پروگرام کے تحت کئی پالیسی اقدامات کیے ہیں اور ملک میں دیسی ساختہ ڈیزائن، ترقی اور دفاعی آلات کی تیاری کی حوصلہ افزائی کے لیے اصلاحات لاگو کی ہیں۔ اس طرح دیسی دفاعی آلات کی تیاری کو وسعت دی گئی ہے۔ ان اقدامات میں، دوسری باتوں کے ساتھ ساتھ شامل ہیں; دفاعی حصول کے طریقہ کار  کی کل 2851 اشیاء کی ایک 'مثبت انڈیجنائزیشن لسٹ' کا نوٹیفکیشن، جن کے لیے مقرر کردہ وقت کےبعددرآمد پر پابندی ہوگی ; زیادہ مدت کے ساتھ صنعتی لائسنسنگ کے عمل کو آسان بنانا؛ براہ راست غیر ملکی سرمایہ کاری  کی پالیسی کو آزاد بنانا جو کہ 74فیصدایف ڈی آئی کو خودکار راستے کے تحت سرمایہ کاری کی اجازت دیتی ہے۔ طریقہ کار کو آسان بنانا؛ اسٹارٹ اپ اور مائیکرو، چھوٹی اوردرمیانے درجے کی صنعتوں  پر مشتمل دفاعی مہارت  کی اسکیم کے لیے اختراعات کا آغاز؛ سرکاری خریداری  آرڈر 2017 کا نفاذ؛ ایم ایس ایم ایز سمیت ہندوستانی صنعتوں کے ذریعہ دیسی بنانے میں سہولت فراہم کرنے کے لیے سری جان نام کے ایک انڈیجنائزیشن پورٹل کا آغاز؛ سرمایہ کاری کو راغب کرنے پر زور کے ساتھ آفسیٹ پالیسی میں اصلاحات اور دفاعی مینوفیکچرنگ کے لیے اعلیٰ ملٹی پلائرز کو تفویض کرکے ٹیکنالوجی کی منتقلی؛ اور دو دفاعی صنعتی راہداریوں کا قیام جن میں ایک ایک اتر پردیش اور تمل ناڈو میں۔ 155 ایم ایم آرٹلری گن سسٹم 'دھنش'، ہلکے جنگی طیارے 'تیجس'، سرفیس ٹو ایئر میزائل سسٹم 'آکاش'، مین بیٹل ٹینک 'ارجن'، ٹی - 90 ٹینک، ٹی - 72 ٹینک، بی ایم پی II - / IIK سمیت کئی اہم مصنوعات , ایس یو 30 ایم کے1- ، چیتا ہیلی کاپٹر، ایڈوانسڈ لائٹ ہیلی کاپٹر، ڈونیئر ڈو- 228، ہائی موبلٹی ٹرک، آئی این ایس کلاوری، آئیاین ایس کھندیری، آئی این ایس چنئی، اینٹی-سب میرین وار فیئر کورویٹی  ،ارجن آرمرڈ ریپیئر اینڈ ریکوری وہیکل، برج ٹیننگ 155ایم ایم گولہ بارود کے لیے بائی ماڈیولر چارج سسٹم ، میڈیم بلٹ پروف گاڑی ، ویپن لوکٹنگ ریڈار ، انٹیگریٹڈ ایئر کمانڈ اینڈ کنٹرول سسٹم ، سافٹ ویئر ڈیفائنڈ ریڈیوز ، بغیر پائلٹ کے ہدف کے لیے لکشیہ پیراشوٹ ۔ گزشتہ چند سالوں کے دوران ملک میں ہوائی جہاز، آپٹو الیکٹرانک سائٹس فار بیٹل ٹینک، واٹر جیٹ فاسٹ اٹیک کرافٹ، انشور پیٹرول ویسل، آف شور پیٹرول ویسل، فاسٹ انٹرسیپٹر بوٹ، لینڈنگ کرافٹ یوٹیلیٹی، 25 ٹی ٹگس وغیرہ تیار کیے گئے ہیں، جنہیں ہندوستانی مسلح افواج استعمال کر رہی ہیں۔
دفاعی تحقیق و ترقی کی تنظیم  کی طرف سے ڈیزائن اور تیار کردہ دیسی مین بیٹل ٹینک ارجن ایم کے - اے1مسلح افواج کی موجودہ اور مستقبل کی ضرورت سے ہم آہنگ ہے۔ ایم بی ٹی ارجن ایم کے - اے1 کو ایم بی ٹی ارجن ایم کے 1- کے مقابلے میں 71 اپ گریڈ کے ساتھ شامل کیا گیا ہے، اس طرح اس میں اعلیٰ فائر پاور، اعلیٰ نقل و حرکت اور بہترین تحفظ کی خصوصیات ہیں جو میدان جنگ کی چیلنجنگ ضروریات کو پورا کرنے کے لیے درکار ہوتی ہیں۔
حکومت نے گزشتہ تین سالوں میں یعنی 2018-19 سے 2020-21 تک اور موجودہ سال دسمبر 2021 تک، خریداری کے مختلف زمروں کے تحت تقریباً 2,47,515 کروڑ روپے کی سرمایہ کی 150 تجاویز کو قبولیت کی ضرورت  دی دیا ہے جسکا مقصد ڈی اے پی- 2020 کے مطابق گھریلو مینوفیکچرنگ کو فروغ دینا ہے۔ اس کے علاوہ، پچھلے تین سالوں کے دوران یعنی 2018-19 سے 2020-21 تک اور رواں سال جنوری 2022 تک،مسلح افواج کے لیے دفاعی ساز و سامان کی خریداری کے لئے ، کل 191 سرمایہ کے حصول کے معاہدوں میں سے، 121 پر ہندوستانی تاجروں کے ساتھ دستخط کیے گئے ہیں ۔
یہ معلومات دفاع کے وزیر مملکت جناب اجے بھٹ نے 14 مارچ 2022 کو راجیہ سبھا میں شری وائیکو کو تحریری جواب میں فراہم کیں۔